section_heading: Eintracht Frankfurt
paragraph_text: Rebić je službeno postao novi član njemačkog bundesligaša Eintracht Frankfurta u srpnju 2016. godine. Niko Kovač tako je uspio dovesti Rebića u Frankfurt na jednogodišnju posudbu, nakon čega će čelnici Eintrachta imati pravo otkupa cijelog ugovora. ''"Sretni smo što smo uspjeli ispuniti želju našeg trenera, dovesti iz Fiorentine Antu Rebića. Niko Kovač je uvjeren kako naš novi igrač može poboljšati našu napadačku igru, biti prava prijetnja za suparnike s krilnih pozicija, poručio je sportski direktor Bruno Hübner"''.<ref>  U 2016./17. sezoni je Rebić postigao dva pogotka u 20 utakmica za njemačku momčad. U kolovozu 2017. je Rebić ponovno posuđen frankfurtskom Eintrachtu.<ref> Zbog izvrsnih nastupa u klubu i pogodaka protiv Bayernu u završnici njemačkog kupa 2017./2018., klupskog vodstvo postavilo je novu odštetnu odredbu o puštanju Rebića, koja iznosi 40 milijuna eura, što bi u slučaju ostvarenja bio novi hrvatski rekord.<ref>MD, Anti Rebiću cijena na nogometnom tržištu skočila – Eintracht traži ni više ni manje nego 40 milijuna eura, Fenix Magazin, 5. lipnja 2018. Pristupljeno 11. lipnja 2018.